Nino Costa/Piemontèis
Artorn a la Tàula

Ël mè piemontèis     
             
Dal temp dij temp ij vej dla mia famija
l'han sempre dëscorù 'n dialet nostran. 
Dij tanti amis dla gioventù fiorìa 
pa gnun ch'a ciaciaréissa an italian.

La stòria dla mia gent, la poesìa 
dël mè paìs l'é 'n dialet rudi e san 
rangià 'n sël gust dla rima e dl'armonìa 
ch'am ven dal sangh Monfrin e Canavsan.

Mè prim antich amor: la prima fiama 
ch'a l'ha scaudà 'l mè cheur quasi... tre mèis, 
l’è pròpe an turinèis ch'am piava 'n gir

e a l'é stait an dialet l'ultim sospir, 
l'ultim salut ch'a l'ha bësbià mia Mama... 
... L'é per lo-lì, ch'i scrivo an piemontèis.

                               Nino Costa

A son vers che Nino Costa a l’ha gropà s-ciass dantorn a na ciadeuvra poètica 'd prim-ordin, anpërché noi i savèisso arconòssi con gust, ij veri valor dla tèra che terpignoma…         (fp)

Leteratura piemontèisa
Poesìa
Nino Costa